«Вагъуэ цIыкIум» фрегъэблагъэ
Ди къэралым и щIыпIэ куэ-дым ехъулIэныгъэ яIэу зыкъыщызыгъэлъэгъуа, хэгъуэгу, урысейпсо зэпеуэхэм пашэныгъэ щызыубыда, щапхъэ зытрах «Вагъуэ цIыкIу» сабий къэфакIуэ ансамблыр къызэрызэрагъэпэщрэ илъэситху щрикъум ирихьэлIэу нэгузыужь концерт зэхешэ.
Лъэпкъым и напщIэ телъ къафэхэр екIуу утыку изыхьэ сабий ансамблыр зэрызэхашэрэ куэд мыщIами, бэм я лъагъуныгъэр къахьэхун яхузэфIэкIащ. Гупым и художественнэ унафэщIыр Къурашэ Эдикщ.
Налшык дэт Музыкэ театрым гукъыдэж зиIэ псори накъыгъэм и 17-м фрагъэблагъэ. ЩыщIидзэнур сыхьэт 18-рэ дакъикъэ 30-рщ.
